gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7845, del 05-08-2016 (2016/5643)

Informació pública de l'avaluació ambiental estratègica del sòl urbà industrial Clau Dénia.
-------------------------------------------------------------------------------------------

### Dades del document

Número de DOGV
:   7845

Data del DOGV
:   05-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/5643


Data del document
:   13-07-2016

Organisme emissor
:   Ajuntament de Bellreguard

Tipus de document
:   Anunci

Descriptors 

:   * Bellreguard
    * administració local
    * pla d'urbanisme

Informació pública de l'avaluació ambiental estratègica del sòl urbà industrial Clau Dénia. [2016/5643]  
La Junta de Govern Local, celebrada el 29 de juny de 2016, va adoptar l'acord transcrit a continuació:  
  
«Acordar el sotmetiment a informació pública de l'instrument d'avaluació ambiental estratègica del sòl urbà industrial Clau Dénia».  
  
Atenent a l'expedient administratiu que s'està duent a terme a instàncies de la promotora Clau Dénia, SA, consistent en la reforma interior del sòl urbà industrial (antiga Carpema), s'ha presentat d'acord amb la llei el document d'avaluació ambiental estratègica.  
  
Atesa la normativa aplicable, en concret l'article 50 i següents de la Llei 5/2014, d'ordenació del territori, urbanisme i paisatge de la Comunitat Valenciana, es tracta del procediment simplificat que suposa l'exposició al públic durant un termini de 20 dies.  
Per tot això, la Junta de Govern Local, en virtut dels facultats conferides per la Resolució de l'Alcaldia de 15 de juny de 2015, acorda:  
  
  
Primer  
El sotmetiment a informació publica del document consistent en l'avaluació ambiental estratègica, durant un termini de 20 dies, als efectes legals oportuns.  
  
Segon  
Que es publique en el Diari Oficial de la Comunitat Valenciana, en el Butlletí Oficial de la Província de València i en un diari d'àmplia difusió de la zona.  
  
Bellreguard, 13 de juliol de 2016.- L'alcalde: Joan Marco Pastor.
Diari Oficial de la Generalitat Valenciana


Sumari del DOGV 7876, del 19-09-2016 (2016/7089)

Informació pública del projecte de construcció, estudi d'impacte ambiental i estudi d'integració paisatgística del projecte de les obres de reforma de l'EDAR de Jarafuel (València).
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   7876

Data del DOGV
:   19-09-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/7089


Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Anunci

Informació pública del projecte de construcció, estudi d'impacte ambiental i estudi d'integració paisatgística del projecte de les obres de reforma de l'EDAR de Jarafuel (València). [2016/7089]  
Una vegada supervisat i aprovat tècnicament el projecte de les obres de reforma de l'EDAR de Jarafuel (València), s'acorda, en relació amb aquest projecte, estudi d'impacte ambiental i estudi d'integració paisatgística, l'obertura d'un període d'informació pública.  
  
  
Objecte: consultar la citada documentació a fi de poder formular les al·legacions que es consideren oportunes, a l'efecte de:  
- Avaluació d'impacte ambiental.  
- Integració paisatgística.  
- Afecció de béns i drets públics i privats que puguen representar les obres.  
  
Tot açò d'acord amb la legislació general, legislacions sectorials, articles 86 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; així com en aplicació de la Llei 2/1989, de 3 de març, de la Generalitat Valenciana, d'Impacte Ambiental, Decret 162/1990, de 15 d'octubre, pel qual s'aprova el Reglament d'impacte ambiental i la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana; i finalment, per aplicació de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
  
Termini: 30 dies hàbils comptats des de l'endemà de la data de publicació d'aquest anunci en el Diari Oficial de la Comunitat Valenciana.  
  
Informació:  
- Entitat Pública de Sanejament d'Aigües Residuals de la Comunitat Valenciana, carrer d'Álvaro de Bazán, número 10, entresòl, 46469 València http://www.epsar.gva.es/.  
- Ajuntament de Jarafuel, carrer de Glorieta, s/n, 46725 Jarafuel (València).  
  
València, 1 d'agost de 2016.- La presidenta del Consell d'Administració: Elena Cebrián Calvo.
Diari Oficial de la Generalitat Valenciana


Sumari del DOGV 7947, del 30-12-2016 (2016/9622)

Informació pública de la versió inicial de la modificació número 25 del Pla general d'ordenació urbana i suspensió de les llicències de l'àmbit zona ZND-IN 1.
--------------------------------------------------------------------------------------------------------------------------------------------------------------

### Dades del document

Número de DOGV
:   7947

Data del DOGV
:   30-12-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/9622


Data del document
:   09-11-2016

Organisme emissor
:   Ajuntament d'Asp

Tipus de document
:   Anunci

Descriptors 

:   * Aspe
    * administració local
    * pla d'urbanisme

Informació pública de la versió inicial de la modificació número 25 del Pla general d'ordenació urbana i suspensió de les llicències de l'àmbit zona ZND-IN 1. [2016/9622]  
Mitjançant Acord del Ple de data 26 d'octubre de 2016, se sotmet a informació pública la versió inicial de la modificació número 25 del Pla general d'ordenació urbana d'Aspe per a l'homologació de l'àmbit de la unitat d'execució 7.5, que es tramita pel procediment simplificat, acompanyada dels estudis de trànsit, acústic, d'integració paisatgística, així com d'avaluació ambiental territorial, de conformitat amb l'Acord adoptat en data 9 de febrer de 2016 per la comissió d'avaluació ambiental i territorial estratègica de la Direcció General del Medi Natural i Avaluació Ambiental, i de conformitat amb l'article 53 de Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a participació pública i consultes per un termini de 45 dies a comptar de l'endemà de la publicació del present anunci en el Diari Oficial de la Generalitat Valenciana  
   
Durant el dit termini podrà ser examinat per qualsevol interessat en les dependències municipals i en la pàgina web www.aspe.es perquè es formulen les al·legacions que s'estimen pertinents.  
   
Així mateix, es va acordar suspendre per a l'àmbit de la nova zona ZND-IN 1 (UE 7.5 del POGU més els terrenys de vora afectats pel nou àmbit proposat), les llicències de parcel·lació de terrenys i les de nova edificació, per un termini de dos anys.  
   
Aspe, 9 de novembre de 2016.- L'alcalde: Antonio Puerto García.
Diari Oficial de la Generalitat Valenciana


Sumari del DOGV 7712, del 04-02-2016 (2016/479)

Notificació de la sentència dictada en el procediment de divorci contenciós número 654/2015.
--------------------------------------------------------------------------------------------

### Dades del document

Número de DOGV
:   7712

Data del DOGV
:   04-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/479


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 654/2015. [2016/479]  
Divorci contenciós 654/2015  
Lletrat de l'Administració de Justícia: Francisco Javier García Navarro.  
Part demandant: Joaquín Torrecillas Martínez.  
Part demandada: Josué Alex Rodríguez Sánchez.  
Sobre: divorcis no consensuats.  
  
En el judici a què es fa referència s'ha dictat la resolució que té la dispositiva, literalment, com segueix:  
«Dispositiva  
Estime la demanada interposada i declare dissolt per divorci el matrimoni constituït per Joaquín Torrecillas Martínez i Josué Alex Rodríguez Sánchez, el 16 de juny de 2012; amb els efectes legals inherents a la declaració esmentada, queda dissolt el règim econòmic matrimonial i queden revocats els consentiments i poders que els cònjuges s'hagueren atorgat entre si, i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
No s'aprecien motius per a imposar les costes processals a cap dels litigants.  
Una vegada siga ferm el pronunciament de divorci conjugal, remeteu un testimoniatge de la sentència al registre civil corresponent on conste inscrit el matrimoni perquè es realitze l'oportuna anotació marginal.  
Notifiqueu aquesta resolució a les parts i feu-los saber que aquella és susceptible de ser recorreguda en apel·lació dins dels 20 dies hàbils següents a la notificació per a la resolució per l'Audiència Provincial d'Alacant.  
Publicació. L'anterior resolució ha sigut donada, llegida i publicada per la jutgessa que la subscriu, mentre celebrava audiència pública en el dia de la data davant del lletrat de l'Administració de Justícia; en done fe».  
  
En atenció al desconeixement de l'actual domicili o residència de la part demandada, de conformitat amb el que estableixen els articles 156.4 i 164 de la Llei 1/2000, d'Enjudiciament Civil, el lletrat de l'Administració de Justícia ha disposat publicar aquest edicte en el Diari Oficial de la Comunitat Valenciana, per a portar a efecte la diligència de notificació a Josue Alex Rodríguez Sánchez.  
  
Elx, 26 de gener de 2016.- El lletrat de l'Administració de Justícia: Francisco Javier García Navarro.
Diari Oficial de la Generalitat Valenciana


Sumari del DOGV 7861, del 30-08-2016 (2016/6654)

Subhasta extrajudicial d'un bé immoble a Xàtiva.
------------------------------------------------

### Dades del document

Número de DOGV
:   7861

Data del DOGV
:   30-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6654


Organisme emissor
:   Notaria de Francisco Javier Martínez Laburta

Tipus de document
:   Subhasta

Subhasta extrajudicial d'un bé immoble a Xàtiva. [2016/6654]  
Francisco Javier Martínez Laburta, notari del Col·legi de València, amb residència a Xàtiva, faig constar:  
  
Que en relació amb l'execució extrajudicial número 493 del meu protocol, a instància de l'entitat Caixa d'Estalvis i Mont de Pietat d'Ontinyent, contra Lino Cuesta Sáez, sobre la finca hipotecada sítia a la planta baixa de l'edifici a Xàtiva (València), carrer del Camí de Sant Antoni, número 8, finca registral número 20595, del Registre de la Propietat número 2 de Xàtiva; la subhasta d'aquesta finca tindrà lloc a través del portal de subhastes de l'Agència Estatal Boletín Oficial del Estado, amb els tràmits, terminis i condicions que disposa l'esmentat portal, d'acord amb el que disposen els articles 70 i següents de la Llei Orgànica del Notariat, segons la redacció de la Llei 15/2015, de 2 de juliol, de la Jurisdicció Voluntària; es poden realitzar les licitacions durant els 20 dies següents a comptar des de la seua publicació.  
  
Xàtiva, 10 d'agost de 2016.- El notari: Fco. Javier Martínez Laburta.
Diari Oficial de la Generalitat Valenciana


Sumari del DOGV 7932, del 07-12-2016 (2016/9080)

Pròrroga de la informació pública del Pla municipal de mobilitat urbana sostenible.
-----------------------------------------------------------------------------------

### Dades del document

Número de DOGV
:   7932

Data del DOGV
:   07-12-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/9080


Data del document
:   09-11-2016

Organisme emissor
:   Ajuntament de Sant Vicent del Raspeig

Tipus de document
:   Anunci

Descriptors 

:   * Sant Vicent del Raspeig
    * administració local
    * pla d'urbanisme

Pròrroga de la informació pública del Pla municipal de mobilitat urbana sostenible. [2016/9080]  
La Junta de Govern Local, en sessió ordinària celebrada el dia 3 de novembre de 2016, va adoptar, entre altres, l'acord següent:  
Primer. Prorrogar durant un mes, a comptar des de la publicació d'aquest acord en el Diari Oficial de la Generalitat Valenciana (DOGV), el termini d'informació pública del projecte de Pla municipal de mobilitat urbana sostenible (PMUS) de Sant Vicent del Raspeig, a l'efecte de la presentació de les al·legacions o dels suggeriments que s'estimen pertinents.  
L'expedient complet podrà ser examinat en el Servei d'Urbanisme de l'Ajuntament, en horari de 09.00 a 14.00 hores, i durant el termini indicat es podran presentar les al·legacions que s'estimen pertinents.  
  
Tot això d'acord amb el que establix la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, i la seua normativa reglamentària.  
  
Sant Vicent del Raspeig, 9 de novembre de 2016.- L'alcalde: Jesús J. Villar Notario.
Diari Oficial de la Generalitat Valenciana


Sumari del DOGV 7880, del 23-09-2016 (2016/7180)

Formalització del contracte número CNMY16/DGTIC/9. Serveis relatius al manteniment evolutiu i servei ASP del sistema ge-factura de facturació electrònica de la Generalitat incloent-hi el suport a proveïdors.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7880

Data del DOGV
:   23-09-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/7180


Data del document
:   18-09-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic
    * adjudicació de contracte administratiu
    * contracte de serveis

Formalització del contracte número CNMY16/DGTIC/9. Serveis relatius al manteniment evolutiu i servei ASP del sistema ge-factura de facturació electrònica de la Generalitat incloent-hi el suport a proveïdors. [2016/7180]  
1. Entitat adjudicadora  
a) Organisme: Conselleria d'Hisenda i Model Econòmic.  
b) Dependència que tramita l'expedient: Sotssecretaria.  
c) Número d'expedient: CNMY16/DGTIC/9.  
d) Adreça d'internet del perfil del contractant:   
www.contratacion.gva.es.  
  
2. Objecte del contracte  
a) Tipus: serveis.  
b) Descripció: serveis relatius al manteniment evolutiu i servei ASP del sistema ge-factura de facturació electrònica de la Generalitat incloent-hi el suport a proveïdors.  
c) CPV (Referència de nomenclatura): 72212490-0, «Serveis de desenvolupament de programari».  
  
3. Tramitació i procediment  
a) Tramitació: ordinària  
b) Procediment: negociat sense publicitat de regulació harmonitzada i amb diversos criteris de negociació.  
  
4. Valor estimat del contracte  
392.840,00 ?.  
  
5. Pressupost base de licitació  
Import net: 196.420,00 ?.  
21 % IVA: 41.248,20 ?.  
Import total: 237.668,20 ?.  
  
6. Formalització del contracte  
a) Data de l'adjudicació: 17 de juny de 2016.  
b) Data de formalització: 1 d'agost de 2016.  
c) Contractista: Intercambio Electrónico de Datos y Comunicaciones, SL.  
d) Import o cànon d'adjudicació  
Import net: 196.420,00 ?, més 41.248,20 - en concepte d'IVA.  
Import total: 237.668,20 ?.  
  
València, 18 de setembre de 2016.- El director general de Tecnologies de la Informació i les Comunicacions, p. d. (R 29.10.2014; DOCV 7399, 10.11.2014): Vicente Aguiló Lucia.
Diari Oficial de la Generalitat Valenciana


Sumari del DOGV 7813, del 24-06-2016 (2016/4806)

CORRECCIÓ d'errades de la Ordre 4/2016, de 17 de juny, de la Conselleria d'Hisenda i Model Econòmic, per la qual es dicten les normes per a l'elaboració del pressupost de la Generalitat per a l'exercici 2017
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/06/17/4/corrigendum/53542374/dof/vci/html**

### Dades del document

Número de DOGV
:   7813

Data del DOGV
:   24-06-2016

Secció del DOGV
:   I. DISPOSICIONS GENERALS

Número del document
:   2016/4806


Data del document
:   22-06-2016

Organisme emissor
:   Conselleria d'Hisenda i Model Econòmic

Tipus de document
:   Correcció d'errades

Correcció d'errades

 Descriptors 

:   * Conselleria d'Hisenda i Model Econòmic
    * legislació
    * pressupost
    * elaboració del pressupost

CORRECCIÓ d'errades de la Ordre 4/2016, de 17 de juny, de la Conselleria d'Hisenda i Model Econòmic, per la qual es dicten les normes per a l'elaboració del pressupost de la Generalitat per a l'exercici 2017 [2016/4806]  
En el Diari Oficial de la Comunitat Valenciana número 7811, de 22 de juny de 2016, s'ha publicat la disposició de referència. S'han detectat errades en aquesta publicació que es rectifiquen com seguix:  
  
- En la versió del text en valencià s'ha omés la publicació de l'annex III. Classificació orgànica, per la qual cosa es procedeix a la seua publicació.  
  
- En la versió del text en valencià, s'ha detectat diverses errades en l'annex III. Ens del sector públic instrumental. Comptabilitat pressupostària, per la qual cosa es procedeix novament a la seua publicació.  
  
València, 22 de juny de 2016.- El conseller d'Hisenda i Model Econòmic: Vicent Soler i Marco.


Còpia Permalink ELI
Diari Oficial de la Generalitat Valenciana


Sumari del DOGV 7763, del 19-04-2016 (2016/2570)

RESOLUCIÓ de 12 d'abril de 2016, de la directora general de Cultura i Patrimoni, per la qual se sotmet al tràmit d'informació pública el projecte d'ordre per la qual s'estableixen les bases reguladores per a la concessió de subvencions destinades a la digitalització i la restauració de la documentació històrica i la millora de les instal·lacions dels arxius municipals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7763

Data del DOGV
:   19-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2570


Data del document
:   12-04-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * cooperació administrativa

RESOLUCIÓ de 12 d'abril de 2016, de la directora general de Cultura i Patrimoni, per la qual se sotmet al tràmit d'informació pública el projecte d'ordre per la qual s'estableixen les bases reguladores per a la concessió de subvencions destinades a la digitalització i la restauració de la documentació històrica i la millora de les instal·lacions dels arxius municipals de la Comunitat Valenciana. [2016/2570]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en virtut de les atribucions conferides per l'article 21, apartat 1, lletra v, del Decret 155/2015, de 18 de setembre, del Consell, pel qual aprova el Reglament orgànic i funcional de la Conselleria d'Educació, Cultura i Esport, resolc:  
  
  
Sotmetre el projecte d'ordre de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions destinades a la digitalització i la restauració de la documentació històrica i la millora de les instal·lacions dels arxius municipals de la Comunitat Valenciana, a tràmit d'informació pública.  
El termini per a la presentació d'observacions serà de 15 dies a comptar de l'endemà de la publicació de la present resolució en el Diari Oficial de la Comunitat Valenciana.  
Llocs d'exposició:  
Adreça d'internet: http://dglab.cult.gva.es/Arxius/index\_v.htm  
Seu de la Direcció General de Cultura i Patrimoni, avinguda de la Constitució, número 284, 46848 València.  
  
València, 12 d'abril de 2016.- La directora general de Cultura i Patrimoni: Carmen Amoraga Toledo.
Diari Oficial de la Generalitat Valenciana


Sumari del DOGV 7911, del 07-11-2016 (2016/7754)

Notificació de la sentència dictada en el procediment ordinari número 1582/2015.
--------------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7754


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1582/2015. [2016/7754]  
Procediment ordinari 001582/2015  
De: Iuliana Timis.  
Procuradora: Elena Martínez de Miguel.  
Contra: Marius Gresinger.  
Procurador/a: -  
Pedro Moya Donate, lletrat de l'Administració de Justícia del Jutjat de Primera Instància número 7 de Castelló de la Plana, que en aquest procediment, seguit a instàncies de Iuliana Timis contra Marius Gresinger, s'ha dictat la sentència que té la part dispositiva que, literalment, és com segueix:  
  
«Dispositiva  
Estime la demanda formulada per la procuradora la senyora Martínez de Miguel, en nom i representació de Iuliana Timis, contra Marius Gresinger, i dispose:  
1. Privar el demandat de la pàtria potestat respecte del seu fill menor, R.  
2. Mantindre la pensió d'aliments del fill establida en el procediment número 39/2008, del Jutjat de Violència sobre la Dona número 1 de Castelló de la Plana.  
Tot això sense realitzar un pronunciament exprés condemnatori a costes.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació en el termini de 20 dies, que no suspendrà l'eficàcia de les mesures disposades.  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Aquesta és la meua sentència, que pronuncie, mane i firme. El jutge.  
Publicació. La sentència anterior va ser llegida i publicada pel jutge que la va dictar, mentre estava constituït en audiència pública, el mateix dia que es va pronunciar, davant del secretari judicial. En done fe.»  
  
I atés que el demandat, Marius Gresinger, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 6 de setembre de 2016.- El lletrat de l'Administració de Justícia: Pedro Moya Donate.